
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

4 ΑΥΓΟΥΣΤΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

568 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 3.000 τ.μ. (3,000 στρεμμάτων στη 

θέση Ψιλή Ράχη Δήμου Πύργου του Νομού Ηλείας. 1 

Κήρυξη αναδασωτέας έκτασης 1,500 (1500 τ.μ.) στρεμμάτων στη 
θέση Βυθίσματα Κοινότητας Κάστρου του Νομού Ηλείας. ... 2 
Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΑΝΕΜΗ» Μετοχιού, Ν. Σκιώνης. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Εξάμηνος αναστολή οικοδομικών εργασιών στο Ο.Τ. 84 του Δήμου 
Κηφισιάς και έκδοση οικοδομικών αδειών και εκτέλεσης εργα¬ 


σιών στα οικόπεδα που έχουν πρόσωπο στην οδό Κηφισιάς που 
βρίσκεται εντός του παραδοσιακού τμήματος Δήμου Κηφι¬ 
σιάς. 4 

ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως αποζημίωσης για προ¬ 
σκυρώσεις οικοπεδικών τμημάτων στο με αριθμό 981 οικόπεδο, 
που βρίσκεται στο Ο.Τ. 22 της Κοινότητας Νέας Μηχανιώνας 
Θεσσαλονίκης. 5 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1491 (1) 

Κήρυξη αναδασωτέας έκτασης 3.000 τ.μ. (3,000 στρεμμάτων) στη 
θέση Ψιλή Ράχη Δήμου Πύργου του Νομού Ηλείας. 

Ο ΔΙΕΥΘΥΝΤΗΣ ΔΑΣΩΝ Ν. ΗΛΕΙΑΣ 

Έχοντας υπόψη: 

1. Τις διατάξεις για διοικητική αποκέντρωση και την 5651/85 από¬ 
φαση Ν. Ηλείας «περί παροχής εξουσιοδοτήσεως στους πρ/νους των 
Υπηρ. υπογράφειν εντολή Νομ. αποφάσεις κ.λπ.». 


2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας, 160417/1180/6.7.80, 
18247/3049/24.9.80, γ) 141823/24.2.83. 

5. Την 4213/21.7.88 πρόταση του Δασαρχείου Πύργου για κήρυξη 
της δασεκτάσεως, που αναφέρεται στο θέμα, ως αναδασωτέας διότι η 
δασική βλάστηση, που την κάλυπτε, καταστράφηκε με πυρκαίά στις 31 
Μαρτίου 1988 και επιβάλλεται η εκ νέου δάσωσή της, αποφασίζουμε: 

■Κηρύσσουμε αναδασωτέα, με σκοπό την επαναδημιουργία, με φυ¬ 
σική αναγέννηση, της δασικής βλάστησης, που καταστράφηκε με πυρ- 
καϊά στις 31 Μαρτίου 1988 την Δημόσια δασική έκταση, εμβαδού 
3.000 τ.μ. (3,000 στρεμμάτων), που βρίσκεται στη θέση Ψιλή Ράχη 
του Δήμου Πύργου. 

Προσδιορίζεται από τα στοιχεία Α, Β, Γ, Δ, Α και Ε, Ζ, Η, Θ, Ε και 
έχει όρια: 

Τμήμα Α 

Ανατολικά: Με Δημ. δάσος X. Πεύκης 

Δυτικά: Με ελαιοστάσιο 

Βόρεια: Με ελαιοστάσιο 

Νότια: Με ελαιοστάσιο 
Τμήμα Β 

Ανατολικά: Με Δημ. δάσος X. Πεύκης 

Δυτικά: Με Δημ. δάσος X. Πεύκης 

Βόρεια: Με ελαιοστάσια 

Νότια: Με ελαιοστάσια 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευτεί στην Εφημερίδα της Κυβερνήσεως, 
σύμφωνα με το Ν. 998/79. 

Πύργος, 27 Ιουλίου 1988 
Με εντολή Νομάρχη 
Ο Διευθυντής Δασών 
ΙΩΑΝ. ΣΤΕΡΓΙΟΠΟΥΛΟΣ 

Αριθ. 1514 (2) 

Κήρυξη αναδασωτέας έκτασης 1,500 (1500 τ.μ.) στρεμμάτων στη 
θέση Βυθίσματα Κοινότητας Κάστρου του Νομού Ηλείας. 

Ο ΔΙΕΥΘΥΝΤΗΣ ΔΑΣΩΝ Ν. ΗΛΕΙΑΣ 
Έχοντας υπόψη: 

1. Τις διατάξεις για διοικητική αποκέντρωση και την 5651/85 από¬ 
φαση Ν. Ηλείας «περί παροχής εξουσιοδοτήσεως στους πρ/νους των 
Υπηρ. υπογράφειν εντολή Νομ. αποφάσεις κ.λπ.». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας· 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας, 160417/1180/6.7.80, 
18247/3049/24.9.80, γ) 141823/24.2.83. 

5. Την 2879/25.7.88 πρόταση του Δασαρχείου Πύργου για κήρυξη 
της δασεκτάσεως, που αναφέρεται στο θέμα, ως αναδασωτέας διότι η 
δασική βλάστηση, που την κάλυπτε, καταστράφηκε με πυρκαγιά την 


11.7.1988 και επιβάλλεται η εκ νέου δάσωσή της, αποφασίζουμε: 

Κηρύσσουμε αναδασωτέα, με σκοπό την επαναδημιουργία, με φυ¬ 
σική αναγέννηση, της δασικής βλάστησης, που καταστράφηκε από πυρ¬ 
καγιά την Δημόσια δασική έκταση, εμβαδού 1,500 στρεμμάτων, που 
βρίσκεται στη θέση Βυθίσματα της Κοινότητας Κάστρου. 

Προσδιορίζεται από τα στοιχεία Α, Β, Γ, Δ, Ε, Α και έχει όρια: 

Ανατολικά: Με αγροτικό δρόμο 

Δυτικά: Με μη καμένη δημόσια δασική έκταση 

Βόρεια: Με αγρό Διο Βασ. Κουρή και μη καμένη δημόσια δασική 
έκταση 

Νότια: Με επαρχιακό δρόμο Κάστρου Λουτρών Κυλλήνης, όπως 
φαίνεται στο συνημμένο διάγραμμα, που αποτελεί αναπόσπαστο μέρος 
της απόφασης αυτής. 

Η απόφαση αυτή να δημοσιευτεί στην Εφημερίδα της Κυβερνήσεως, 
σύμφωνα με το Ν. 998/79. 

Πύργος, 27 Ιουλίου 1988 
Με εντολή Νομάρχη 
Ο Διευθυντής Δασών 
ΙΩΑΝ. ΣΤΕΡΓΙΟΠΟΥΛΟΣ 

Αριθ. 117 (3) 

Καθορισμός των ορίων του αιγιαλοϋ και δημιουργία ζώνης παραλίας 
στη θέση «ΑΝΕΜΗ» Μετοχιού, Ν. Σκιώνης. 

Ο ΝΟΜΑΡΧΗΣ ΧΑΛΚΙΔΙΚΗΣ 


Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1948 
«περί αιγιαλοϋ και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208181/26.4.1982 (ΦΕΚ 214/26.4.1982 τεύχος Β’) κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 3.8.87 έκθεση της «Επιτροπής καθορισμού των ορίων 
του αιγιαλοϋ και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «ΑΝΕΜΗ» Μετοχιού 
Ν. Σκιώνης και το από Ιούνιο 1987 με κλίμακα 1:500 τοπογραφικό 
διάγραμμα του Τεχν. Πολιτικού μηχανικού Νικολάου Καραγιώργη, 
που θεωρήθηκε την 3.8.1987 από τη Διεύθυνση Τεχνικών Υπηρεσιών 
της Νομαρχίας Χαλκιδικής και συνοδεύει την έκθεση της προαναφερό- 
μενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε από Φ. 187.2/539/1987 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/1955) «περί διοικητική αποκεντρώσεως» σε συνδυα¬ 
σμό με τις διατάξεις του από 28.6.1955 Β. Δ/τος «περί εξαιρέσεως από 
της κατά το άρθρο 1 παράγραφος Ν. 3200/1955 αρμοδιότητος των 
Νομαρχών, αντικειμένων τινών αρμοδιοτήτων του Υπουργού Οικονο¬ 
μικών», του Β.Δ. 704/1970 και του άρθρου 1 παράγραφος 5 Π.Δ. 71/ 
25.2.1984, σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρχές διανομαρ- 
χιακού επιπέδου, αποφασίζουμε: 

1. Επικυρώνουμε την από 3.8,1987 έκθεση της Επιτροπής καθορι¬ 
σμό των ορίων του αιγιαλού και παραλίας και θέσεων αμμοληψίας, κα¬ 
θώς και το από Ιούνιο 1987 τοπογραφικό διάγραμμα, που την συνο¬ 
δεύει, το οποίο συντάχτηκε από τον Ν. Καραγιώργη Τεχνικό Πολιτικό 
μηχανικό, με κλίμακα 1:500 και θεωρήθηκε την 3.8.1987 από τη 
Διεύθυνση Τεχνικών Υπηρεσιών της Νομαρχίας Χαλκιδικής, επί του 
οποίου η πιο πάνω Επιτροπή, με κόκκινη γραμμή καθόρισε τα όρια του 
αιγιαλού, στη θέση «ΑΝΕΜΗ» Μετοχιού Ν. Σκιώνης και με κίτρινη 
γραμμή τα όρια παραλίας στην ίδια θέση. 

Η παρούσα απόφαση μαζί με την έκθεση και το διάγραμμα, να δημο¬ 


σιευτούν στην Εφημερίδα της Κυβερνήσεως σύμφωνα με τις διατάξεις 
άρθρου 13 του Ν. 1078/1983. 

Πολύγυρος, 18 Ιανουάριου 1988 
Ο Νομάρχης 
ΓΙΩΡΓΟΣ ΚΙΡΚΟΣ 

ΕΚΘΕΣΗ 

της επιτροπής καθορισμού των οριογραμμών αιγιαλού - παραλίας - 

παλαιού αιγιαλού σύμφωνα με τις διατάξεις του άρθρου 74 Π.Δ. 

656/1977. 

Καθορισμός για πρώτη φορά των ορίων αιγιαλού κ.λπ. στην τοποθε¬ 
σία Ανέμη Μετοχιού Κοινότητας μπροστά από την ιδιοκτησία Ν. Σκιώ¬ 
νης. 

Υπογεγραμμένοι: 

Καπούλας Κων/νος οικονομικός έφορος Κασσάνδρας σαν Πρόεδρος 
Παύλος Ανδρόνικος Πολ/κός Μηχανικός ΔΤΥΝ σαν μέλος Πουλιάκος 
Απόστολος Λιμενάρχης Θεσσαλονίκης σαν μέλος, που αποτελούν την 
επιτροπή καθορισμού των ορίων αιγιαλού παραλίας κ.λπ. δυνάμει του 
άρθρου 74 Π.Δ. 636/1977 και της αριθ. 5812/1984 απόφασης του 
Νομάρχη Χαλκιδικής (άρθρο 63 παρ. 1 του Π.Δ. 636/77), που συ¬ 
γκλήθηκε ύστερα από την εντολή του προέδρου της κάναμε αυτοψία 
στην παραπάνω περιοχή την 3.8.87, αφού πήραμε υπόψη: 

Την από 13.7.87 αίτηση του Αγάπιου Τρικαλιώτη με την οποία ζη¬ 
τείται ο καθορισμός των ορίων του αιγιαλού κ.λπ. στην περιοχή αυτή. 

2. Το τοπογραφικό και υψομετρικό διάγραμμα που συντάχθηκε τον 
τεχνικό Μηχανικό από τον Νικόλαο Καραγιώργη σε μια πινακίδα 
1:500 ελέγχθηκε την 3.8.87 από τον υπάλληλο της ΔΤΥΝΧ Ευκλείδη 
Καρανάσιο και θεωρήθηκε την 3.8.87 από τον προϊστάμενοτης ΔΤΥΝ 
Χαλκιδικής, όπως ορίζει το άρθρο 2ο του Ν. 719/1977. 

3. Τις διατάξεις του Α.Ν. 2344/1940, όπως τροποποιήθηκε και την 
■ σχετική δικαστηριακή και διοικητική νομολογία. 

4. Την αντίληψη που σχηματίστηκε από την επιτόπια επίσκεψη για 
το πλάτος της βρεχομένης ζώνης της ξηράς και άλλων συναφών στοι¬ 
χείων δηλ. την μορφολογία της περιοχής την κατάσταση της ακτής την 
κατάσταση του θαλάσσιου χώρου τις καιρικές συνθήκες που επικρατούν 
στην περιοχή αυτή. 

5. Τις υποδείξεις που έγιναν με το αριθ. Φ. 187.2/359/83/ 
25.8.83 έγγραφο του Γενικού Επιτελείου Ναυτικού (ΓΕΝ), αποφασίζει: 

1. Καθορίζει στο παραπάνω τοπογραφικό διάγραμμα; 

α. Την οριογραμμή του αιγιαλού με κόκκινη συνεχή, πολυγωνική 
γραμμή, 1, 2, 3, 4, 11 της οποίας οι κορυφές εξασφαλίζονται με συντε¬ 
ταγμένες του τριγωνομετρικού δικτύου. 

β. Την οριογραμμή της παραλίας με συνεχή κίτρινη πολυγωνική 
γραμμή 1, 2, 4... 10, 11 της οποίας οι κορυφές εξασφαλίζονται σε συ¬ 
ντεταγμένες του τριγωνομετρικού δικτύου. 

2. Αποφαίνεται, ότι δεν υπάρχει παλιός αιγιαλός. 

3. Καθορίζεται ζώνη παράλιος πλάτους 10 μ. καθ’ όλον το-μήκος 
της υπό καθορισμόν περιοχής. 

4. Καθορίζεται ζώνη παραλίας, επειδή δεν εξυπηρετούνται οι σκοποί 
της §1 του άρθρου 7 του Α.Ν. 2344/40. 

Πολύγυρος, 3 Αυγούστου 1988 
Η Επιτροπή 
(υπογραφές) 


.ΚΑΘΟΡΙΣΜΟΙ: ΟΡΙΩΝ ΑίΓΙΑΛ^Τ. ΠΑΡΑΛΙΑ! 


ΕΦΗΜΕΡΙΣ ΤΗΣ ΚΥΒΕΡ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 56056/6208 (4) 

Εξάμηνος αναστολή οικοδομικών εργασιών στο Ο.Τ. 84 του Δήμου 

Κηφισιάς και έκδοση οικοδομικών αδειών και εκτέλεσης εργασιών 

στα οικόπεδα που έχουν πρόσωπο στην οδό Κηφισιάς που βρίσκεται 

εντός του παραδοσιακού τμήματος Δήμου Κηφισιάς. 

Ο ΥΠΟΥΡΓΟΣ ΠΕΧΩΔΕ 

Έχοντας υπόψη: 

1. Τις διατάξεις του Ν. 1577/1985 (ΦΕκ 210/Α) και ειδικότερα τα 
άρθρα 3 και 4 (παρ. 3) αυτού. 

2. Τις διατάξεις του Ν. 1588/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1). 

3. Την υπ’ αρ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

4. Την υπ’ αρ. Υ. 1436/1987 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Περιβάλλοντος Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β). 

5. Την υπ’ αρ. 238/87 απόφαση του Δημοτικού Συμβουλίου του Δή¬ 
μου Κηφισιάς. 

6. Την από 10.5.1988 αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών, οικοδομικών 
αδειών και εκτέλεση εργασιών για ανέγερση εμπορικών καταστημάτων 
στα οικόπεδα τα οποία έχουν πρόσωπο επί του τμήματος της οδού Κη¬ 
φισιάς, που βρίσκεται εντός των ορίων του τμήματος του Δήμου Κηφι¬ 
σιάς, που έχει χαρακτηρισθεί παραδοσιακό με τα από 12-2/19.3.1982 
(ΦΕΚ 180/Δ) και από 20-10/21.11.1983 (ΦΕΚ 694/Δ) Π. Διατάγ¬ 
ματα. 

Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Αθήνα, 27 Ιουλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΑΝΑΚΟΙΝΩΣΕΙΣ 

(5) 

Ειδοποίηση της γενομένης παρακαταθέσεως αποζημίωσης για προσκυ¬ 
ρώσεις οικοπεδικών τμημάτων στο με αριθμό 981 οικόπεδο, που 
βρίσκεται στο Ο.Τ. 22 της Κοινότητας Νέας Μηχανιώνας Θεσσαλο¬ 
νίκης. 

Οι Μάρκος Παπαζήσης του Αλεξίου, Αφροδίτη Ταρακτσόγλου συζ. 
Κων/νου Ζήσης Παπαζήσης του Μάρκου, Κων/νος Παπαζήσης του 
Μάρκου και Σταύρος Καζακίδης του Πασχάλη, κάτοικοι όλοι Θεσσαλο¬ 
νίκης, κατέθεσαν με χρήματά τους και για λογαριασμό: 

1. Του Ευστρατίου Ρούσσου, κατοίκου Ν. Μηχανιώνας ή οποιουδή- 
ποτε άλλου αναγνωρισθησομένου δικαιούχου, το ποσό των τριακοσίων 
είκοσι χιλιάδων (320.000) δραχμών, για προσκύρωση τμήματος οικο¬ 
πέδου με στοιχεία 42 - 43 - 44 - 45 - 42, εμβαδού 128 τ.μ., του 970 Α 
οικοπέδου, που βρίσκεται στο Ο.Τ. 22 της Κοινότητας Ν. Μηχανιώνας. 

2. Της Κοινότητας Νέας Μηχανιώνας το ποσό των τετρακοσίων ει- 
κοσιέξι χιλιάδων διακοσίων πενήντα (426.250) δραχμών, για προσκύ¬ 
ρωση τμήματος οικοπέδου με στοιχεία 40-41 - 42 - 44 - 40, εμβαδού 
170,5 τ.μ., που επίσης βρίσκεται στο Ο.Τ. 22 της Κοινότητας Ν. Μη¬ 
χανιώνας, σύμφωνα με τη με αριθμό 4707/82 πράξη τακτοποίησης 
και αναλογισμού αποζημίωσης του Πολεοδομικού Γραφείου Θεσσαλονί¬ 
κης, που εγκρίθηκε με τη με αριθμό 44600/82 απόφαση του Νομάρχη 
Θεσσαλονίκης και όπως η αποζημίωση καθορίστηκε με τη με αριθμό 
1939/87 απόφαση του Μονομελούς Πρωτοδικείου Θεσσαλονίκης, που 
καθόριζε την προσωρινή τιμή μονάδας. 

Τα παραπάνω ποσά ειδοποιούν ότι κατέθεσαν για λογαριασμό: 1. 
Του Ευστρατίου Ρούσσου, στο υποκατάστημα Θεσσαλονίκης του εδρεύ- 
οντος στην Αθήνα Ταμείου Παρακαταθηκών και Δανείων, εκδοθέντος 
για τον λόγο αυτό του με αριθμό 423886/26.7.1988 γραμμματίου 
συστάσεως παρακαταθήκης και 2) της Κοινότητας Νέας Μηχανιώνας 
στο υποκατάστημα Θεσσαλονίκης του εδρεύοντος στην Αθήνα Ταμείου 
Παρακαταθηκών και Δανείων, εκδοθέντος για το λόγο αυτό του με 
αριθμό 423887/26.7.1988 γραμματίου συστάσεως παρακαταθή¬ 
κης. 

Τα γραμμάτια αυτά κατέθεσαν στον Συμβολαιογράφο Θεσσαλονίκης 
Αθανάσιο Χρυσοστόμου Παπαζαΐτη, Βασ. Ηρακλείου 24, συνταγεισών 
για τον λόγο αυτό των με αριθμούς 2.392 και 2.393 πράξεών του. 

Προς γνώση των παραπάνω ή των αναγνωρισθησομένων δικαιού¬ 
χων και για τις νόμιμες συνέπειες, γίνεται η παρούσα ειδοποίηση, ενόψει 
καταθέσεως αιτήσεώς μας για μεταγραφή της προσκυρούμενης εκτά- 
σεως στην ιδιοκτησία μας. 

Θεσσαλονίκη, 27 Ιουλίου 1988 
Ο Πληρεξούσιος Δικηγόρος 
ΜΑΡΚΟΣ Α. ΠΑΠΑΖΗΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




